Quai aux Fleurs

Quai aux Fleurs (Kvetinové nábrežie) je nábrežie v Paríži na brehu rieky Seiny. Nachádza sa v 4. obvode.

 Poloha 
Nábrežie vedie po severovýchodnom okraji ostrova Cité medzi mostami Saint-Louis a Arcole. Začína na križovatke s ulicou Rue du Cloître-Notre-Dame, kde naň nadväzuje Quai de l’Archevêché vedúce na južnú stranu ostrova, a končí pri ulici Rue d'Arcole a rovnomennom moste.

 Dejiny 
Nábrežie vzniklo na začiatku 19. storočia pod názvom Quai Napoléon. V roku 1816 bolo premenované na Quai de la Cité, v roku 1834 opäť na Quai Napoléon a konečne v roku 1879 získalo svoj dnešný názov Quai aux Fleurs podľa neďalekého kvetinového trhu.

 Zaujímavé stavby 
 dom č. 1A: od roku 1938 až do svojej smrti, okrem obdobia okupácie, ktorú strávil v ilegalite, tu žil francúzsky filozof Vladimir Jankélévitch
 dom č. 5: tu žil v rokoch 1936 – 1954 francúzsky prezident René Coty a tiež tu zomrel francúzsky básnik Edmond Haraucourt
 dom č. 9: na mieste tohto domu žili Pierre Abélard a Heloisa
 dom č. 13: žila tu novozélandská spisovateľka Katherine Mansfieldová

 Iné projekty 

 Externé odkazy 
 Nábrežie na stránkach Paríža 

 Zdroj 

Fleurs
Kategória:4. obvod (Paríž)
Kategória:Île de la Cité